**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2016. december 12-én (hétfő) 16.30 órakor megtartott rendkívüli zárt ülésén.

**Jelen vannak** Eged István FIDESZ-KDNP polgármester

Boros Csaba FIDESZ-KDNP alpolgármester

Barta Gábor képviselő

Juhász Attila képviselő

Tóth János képviselő

Varró Magdolna képviselő

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Deli Orsolya ügykezelő

Kovácsné Égető Edit jkv.

**Eged István FIDESZ-KDNP polgármester**

Megállapítja az ülés határozatképességét, mert a hét képviselőből hat fő jelen van. Az ülést megnyitja. Javasolja a meghívón feltüntetett napirendi pontok fordított sorrendben tárgyalását, kezdjenek a zárt ülés anyagjával. A módosítást a képviselők egyhangúan elfogadták.

**NAPIRENDI PONTOK**

1. Külterületi helyi közutak fejlesztése, önkormányzati utak kezeléséhez, állapotjavításhoz, karbantartáshoz szükséges erő- és munkagépek beszerzésére című VP6-7.1-7.4.1.2-16 azonosító számú pályázat megtárgyalása.

Előterjesztő: Eged István polgármester

1. Kérdések, interpellációk.

**Zárt ülés:**

1. Arany János tehetséggondozó Programra jelentkező tanulók támogatásának megtárgyalása.

Előterjesztő: Eged István polgármester

**Eged István FIDESZ-KDNP polgármester**

A napirendi pont cseréje miatt zárt ülést rendel el.

**Zárt ülés napirendi pontja:**

Arany János tehetséggondozó Programra jelentkező tanulók támogatásának megtárgyalása.

**Eged István FIDESZ-KDNP polgármester**

Amint mindenki láthatja két gyermekről van szó, Eged Biankáról és Csonka Márióról.

Kérdezi, hogy van-e valakinek kérdése, véleménye?

**Varró Magdolna képviselő**

Nagyon szurkol Máriónak, hogy sikerüljön bekerülnie ebbe a programba.

**Boros Csaba alpolgármester**

Tájékoztatásul elmondja, hogy központi felvételit írnak a gyerekek.

Mind a két gyerek rászoruló.

Máriónak ez nagy kiugrás lenne.

**Dr. Varga Attila jegyző**

Nem egyezerű a felvételi, elég kemény.

**Eged István FIDESZ-KDNP polgármester**

Támogatja mind a két jelentkezőt.

Kérdezi, hogy ezzel kapcsolatban van-e kérdés, hozzászólás még?

Amennyiben nincs kérdés kéri, hogy aki egyetért, az Arany János tehetséggondozó Programra jelentkező tanulók támogatásával az kézfelemeléssel szavazzon, két határozatot kell hozni.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzatának 99/2016. (XII.12.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) benyújtja pályázatát a Hátrányos Helyzetű Tanulók Arany János Tehetséggondozó Programjában való részvételre.

Támogatja, hogy Eged Bianka nyolcadik évfolyamos tanuló (szül.: Eger, 2003.02.16. an.: Tóth Marianna) 3250 Pétervására, Ivádi út 10. szám alatti lakos Pétervására település képviseletében részt vegyen a Hátrányos Helyzetű Tanulók Arany János Tehetséggondozó Programjában.

A Képviselőtestület vállalja, hogy az általa delegált diák számára a programban való részvétele idejére (maximum 5 évre, tanévenként 10 hónapra) 5.000,-Ft havi ösztöndíjat nyújt.

A Képviselőtestület ennek fedezetét az önkormányzat költségvetésében biztosítja.

2. A Képviselőtestület felkéri Eged István polgármestert, hogy pályázatot – a határozattal együtt – határidőre a tanuló által első helyen kiválasztott középiskola részére küldje meg.

Határidő: azonnal, legkésőbb 2016. december 12.

Felelős: Eged István polgármester

**Pétervására Város Önkormányzatának 100 /2016. (XII.12.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) benyújtja pályázatát a Hátrányos Helyzetű Tanulók Arany János Tehetséggondozó Programjában való részvételre.

Támogatja, hogy Csonka Márió nyolcadik évfolyamos tanuló (szül.: Eger, 2002.11.02. an.: Császár Andrea) 3250 Pétervására, Rákóczi út 35. szám alatti lakos Pétervására település képviseletében részt vegyen a Hátrányos Helyzetű Tanulók Arany János Tehetséggondozó Programjában.

A Képviselőtestület vállalja, hogy az általa delegált diák számára a programban való részvétele idejére (maximum 5 évre, tanévenként 10 hónapra) 5.000,-Ft havi ösztöndíjat nyújt.

A Képviselőtestület ennek fedezetét az önkormányzat költségvetésében biztosítja.

2. A Képviselőtestület felkéri Eged István polgármestert, hogy pályázatot – a határozattal együtt – határidőre a tanuló által első helyen kiválasztott középiskola részére küldje meg.

Határidő: azonnal, legkésőbb 2016. december 12.

Felelős: Eged István polgármester

**Eged István FIDESZ-KDNP polgármester**

Kérdezi, hogy a zárt ülésen belül van-e még valakinek bejelenteni valója, kérdése?

Amennyiben nincs a zárt ülés bezárja.

**K.m.f.**

**Eged István Dr. Varga Attila**

**FIDESZ-KDNP jegyző**

**polgármester**

**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2016. december 12-én (hétfő) 17.00 órakor megtartott rendkívüli nyílt ülésén.

**Jelen vannak** Eged István FIDESZ-KDNP polgármester

Boros Csaba FIDESZ-KDNP alpolgármester

Barta Gábor képviselő

Juhász Attila képviselő

Tóth János képviselő

Varró Magdolna képviselő

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Deli Orsolya ügykezelő

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit, a meghívott vendégeket. Megállapítja az ülés határozatképességét, mert a hét képviselőből hat fő jelen van. Az ülést megnyitja.

**NAPIRENDI PONTOK**

1. Külterületi helyi közutak fejlesztése, önkormányzati utak kezeléséhez, állapotjavításhoz, karbantartáshoz szükséges erő- és munkagépek beszerzésére című VP6-7.1-7.4.1.2-16 azonosító számú pályázat megtárgyalása.

Előterjesztő: Eged István polgármester

1. Kérdések, interpellációk.

**Napirendi pontok tárgyalása**

**1./ Napirend**

Külterületi helyi közutak fejlesztése, önkormányzati utak kezeléséhez, állapotjavításhoz, karbantartáshoz szükséges erő- és munkagépek beszerzésére című VP6-7.1-7.4.1.2-16 azonosító számú pályázat megtárgyalása.

**Eged István FIDESZ-KDNP polgármester**

Beszéltünk már erről a pályázatról. El kellett indítani, de csak földutakra lehet vonatkoztatni.

Két verziója van ennek a pályázatnak az egyik az 116 millió Ft, ebből 92 millió Ft az útra a többi pedig gépekre lehet költeni, szerinte ezen kellene indulni. A másik verzió 106 millió Ft, ebből 83 millió Ft az útra és itt is a többit gépekre lehet költeni.

A pályázat 90 %-ban támogatot. Vagyis 11,6 illetve10,6 millió Ft lenne az önerő, ami igencsak megterheli a következő évi költségvetést.

Ezen kívül a pályázatot 300.000.- Ft-ért csinálnák meg, ebben a tervezés költségei is benne vannak. A sikerdíjuk a pályázatíróknakpedig 700.000.- Ft lenne.

Röviden ennyiben kívánta tájékoztatni a jelenlévőket.

Kérdezi, hogy ezzel kapcsolatban van-e kérdés, vélemény?

Amennyiben nincs kérdés kéri, hogy aki egyetért, a fent említett pályázaton való indulással az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzatának 101/2016. (XII.12.) határozata**

Pétervására Város Önkormányzat Képviselő-testülete áttekintette és megtárgyalta „Külterületi utak karbantartásához szükséges erő- és munkagépek beszerzése Pétervásárán” pályázat benyújtására irányuló javaslatot, a részletes tervezési program alapján és a tárgyban az alábbi határozatot hozta:

1. Pétervására Város Önkormányzat Képviselőtestülete (a továbbiakban: Képviselőtestület) – a 2016. november 13-án megjelent a „***Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése***” című ***VP6-7.2.1-7.4.1.2-16*** kódszámú pályázati felhívás, és a tervezési program ismeretében - úgy határoz, hogy támogatási kérelmet nyújt be a felhívás 1. és 2. célterületében meghatározott projekt megvalósítása érdekében.

2. A Képviselőtestület az előző pontban foglalt fejlesztési projekt bruttó költségét összesen **117.281.013,-Ft** összegben állapítja meg, amelyből a pályázat eredményes megvalósításához **105.552.912,-Ft** (90 %) mértékű támogatást igényel, illetve ehhez **11.728.101,-Ft** (10 %) saját forrást biztosít.

3. A Képviselő-testület kinyilvánítja, hogy a saját forrásnak megfelelő összeg fedezetét az önkormányzat 2017. évi költségvetésében biztosítja.

4. A Képviselő-testület a pályázat megvalósítására Konzorciumi Együttműködési Megállapodást köt Kisfüzes Község Önkormányzatával.

5. A Képviselőtestület felhatalmazza Eged István polgármestert a Konzorciumi Együttműködési Megállapodás, és a megbízási szerződés aláírására, valamint a pályázat benyújtásához szükséges nyilatkozatok Képviselő-testület nevében történő megtételére.

Határidő: 2017. február 6.

Felelős: Eged István polgármester

**2./ Napirend**

Kérdések, interpellációk.

**Eged István FIDESZ-KDNP polgármester**

Kaptak egy levelet Ballagó Zotán tankerület igazgató úrtól , melyben vagyonhasználati szerződés megkötését kezdeményezi a Pétervására, Kossuth L. út 1. szám alatti ingatlannal kapcsolatban.

Az szeretnék, ha a fent említett ingatlan az Egri Tankerületi Központ ingyenes vagyonhasználatába kerülne, melyet a Heves Megyei Pedagógiai Szakszolgálat Pétervásárai Tagintézménye használna teljes mértékben.

Jegyző úr beszélt ez ügyben valakivel?

**Dr. Varga Attila jegyző**

Nem beszélt még senkivel se.

A Kistérségi társulásnak viszont ott vannak az iratai, amit nem tudnak máshol tárolni.

**Barta Gábor képviselő**

Adjuk oda, kérjünk állagmegóvást.

**Eged István FIDESZ-KDNP polgármester**

Egyetért. De erre majd még térjenek a későbbiekben vissza.

Térjenek át más témára.

A Tanodával meg kell kötni az együttműködési megállapodást. (A határozati javaslat és a megállapodás kiosztásra került.)

Kérdezi, hogy ezzel kapcsolatban van-e még kérdés?

Amennyiben nincs kérdés kéri, hogy aki egyetért, a Tanodával kötendő megállapodással az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzatának 102/2016. (XII.12.) határozata**

1. Pétervására Város Önkormányzat Képviselő-testülete megtárgyalta a „Hét Kútforrás Szociális Alapítvány”-nyal kötendő Együttműködési Megállapodást, és azt a melléklet szerinti tartalommal elfogadta.

2. A Képviselőtestület felhatalmazza a polgármestert, hogy az Együttműködési Megállapodást Pétervására Város Önkormányzata nevében aláírja.

Határidő: azonnal

Felelős: Eged István polgármester

**Eged István FIDESZ-KDNP polgármester**

Következő Lakatosné Horváth Mónika kérelme.

Gondjai vannak a bérleti díj fizetésével kapcsolatban (anyag kiosztásra került).

Problémái vannak a férjével.

**Dr. Varga Attila jegyző**

Kérjen bírósági végrehajtást a kilakoltatásra.

**Varró Magdolna képviselő**

Dolgozik valahol a férje?

**Barta Gábor képviselő**

Közérdekű munkán van.

**Eged István FIDESZ-KDNP polgármester**

Nagyon kevés a közmunkás. Ez egyenlőre február 28-ig így is marad.

Kb. 40 fő lesz. Ha indul a program újra vissza lehet tölteni.

Lakostosné kérelmével kapcsolatban annyit szeretne elmondani, hogy véleménye szerint legalább havonta 2.000,- Ft-ot fizessen. Ezt a djat a fűtési szezonban december 1-től április 1-ig fizesse.

Kérdezi, hogy ezzel kapcsolatban van-e még kérdés?

Amennyiben nincs kérdés kéri, hogy aki egyetért, a 2.000,- Ft/hó albérleti díj fizetésével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzatának 103/2016. (XII.12.) határozata**

Pétervására Város Önkormányzat Képviselő-testülete úgy dönt, hogy Lakatosné Horváth Mónika 3250 Pétervására, Szőlő út 5. szám alatti lakos kérelmére, az általa bérelt pétervásárai 1001 hrsz-ú, természetben 3250 Pétervására, Szőlő út 5. szám alatti lakóingatlan megállapított bérleti díját - a fűtési szezonban - december 1-től április 1-ig 2.000,-Ft-ra csökkenti.

Határidő: azonnal

Felelős: Eged István polgármester

**Tóth János képviselő**

Beszámol a VÜB ülésen elhangzottakról.

Elmondja még, hogy sokan szóltak azzal kapcsolatban, hogy az orvosi rendelő előterét a közmunkások teljesen lelakták.

**Barta Gábor képviselő**

Nem a közmunkások csinálják, hanem a szakiskolások míg várják, hogy induljon a busz.

**Boros Csaba alpolgármester**

Nem szakiskolások, hanem inkább családotthonosok.

**Tóth János képviselő**

Megszüntetésre kerül a szelektív sziget. a kukákat elvitték, de minden más maradt.

**Eged István FIDESZ-KDNP polgármester**

Igen így igaz. El kellett volna vinni mindent.

**Varró Magdolna képviselő**

Jó lenne ha átlenne valahová helyezve.

**Tóth János képviselő**

A PEVIK mellé kellene helyezni a szelektívet.

**Varró Magdolna képviselő**

Említésre kült a nőgyógyászati szakrendelés? Mi van vele, lesz-e belőle valami?

**Tóth János képviselő**

Díszvilágítás.

Megjegyezni kívánja, hogy a nagy díszek később lettek feltéve, illetve az oszlopokon töb helyen nem égnek.

**Barta Gábor képviselő**

Jelezve lett, javítani kellene.

**Tóth János képviselő**

Ezzel kapcsolatban már szólt, még se javították ki a hibát.

**Barta Gábor képviselő**

Elméletileg megcsinálja.

**Tóth János képviselő**

Véleménye szerint teljesen visszafelé haladnak.

**Eged István FIDESZ-KDNP polgármester**

Az idén kritikán aluli a díszkivilágítás. Az árát megkérik.

Utána kell nézni, hogy más mennyiért csinálja.

Kérdezi, hogy van-e még valakinek kérdése, hozzászólása?

Amennyiben nincs az ülést **bezárja**.

**K.m.f.**

**Eged István Dr. Varga Attila**

**FIDESZ-KDNP jegyző**

**polgármester**